**סיכום ימי רחבעם
 פרק י"ד, פסוקים כ"א–ל"א.**

משימת קריאה

1. קראו את פסוקים כ"א—ל"א וסמנו:
* פסוק/פסוקים המתארים את המצב הרוחני בממלכת יהודה בימי רחבעם.
* פסוק/פסוקים המתייחסים ליחסי החוץ בימי מלכותו של רחבעם.
* פסוק/פסוקים המתארים את יחסי הפנים בין שתי הממלכות – יהודה וישראל.

כא. וּרְחַבְעָם בֶּן שְׁלֹמֹה מָלַךְ בִּיהוּדָה

     בֶּן אַרְבָּעִים וְאַחַת שָׁנָה רְחַבְעָם בְּמׇלְכוֹ וּשְׁבַע עֶשְׂרֵה שָׁנָה מָלַךְ בִּירוּשָׁלַ͏ִם

     הָעִיר אֲשֶׁר בָּחַר ה' לָשׂוּם אֶת שְׁמוֹ שָׁם מִכֹּל שִׁבְטֵי יִשְׂרָאֵל

     וְשֵׁם אִמּוֹ נַעֲמָה הָעַמֹּנִית.

כב. וַיַּעַשׂ יְהוּדָה הָרַע בְּעֵינֵי ה' וַיְקַנְאוּ אֹתוֹ מִכֹּל אֲשֶׁר עָשׂוּ אֲבֹתָם בְּחַטֹּאתָם אֲשֶׁר חָטָאוּ.

כג. וַיִּבְנוּ גַם הֵמָּה לָהֶם בָּמוֹת וּמַצֵּבוֹת וַאֲשֵׁרִים עַל כׇּל גִּבְעָה גְבֹהָה וְתַחַת כׇּל עֵץ רַעֲנָן.

כד. וְגַם קָדֵשׁ הָיָה בָאָרֶץ עָשׂוּ כְּכֹל הַתּוֹעֲבֹת הַגּוֹיִם אֲשֶׁר הוֹרִישׁ ה' מִפְּנֵי בְּנֵי יִשְׂרָאֵל.

כה. וַיְהִי בַּשָּׁנָה הַחֲמִישִׁית לַמֶּלֶךְ רְחַבְעָם עָלָה שִׁישַׁק  (שושק) מֶלֶךְ מִצְרַיִם עַל יְרוּשָׁלָ͏ִם.

כו. וַיִּקַּח אֶת אֹצְרוֹת בֵּית ה' וְאֶת אוֹצְרוֹת בֵּית הַמֶּלֶךְ וְאֶת הַכֹּל לָקָח

     וַיִּקַּח אֶת כׇּל מָגִנֵּי הַזָּהָב אֲשֶׁר עָשָׂה שְׁלֹמֹה.

כז. וַיַּעַשׂ הַמֶּלֶךְ רְחַבְעָם תַּחְתָּם מָגִנֵּי נְחֹשֶׁת

     וְהִפְקִיד עַל יַד שָׂרֵי הָרָצִים הַשֹּׁמְרִים פֶּתַח בֵּית הַמֶּלֶךְ.

כח. וַיְהִי מִדֵּי בֹא הַמֶּלֶךְ בֵּית ה' יִשָּׂאוּם הָרָצִים וֶהֱשִׁיבוּם אֶל תָּא הָרָצִים.

כט. וְיֶתֶר דִּבְרֵי רְחַבְעָם וְכׇל אֲשֶׁר עָשָׂה הֲלֹא הֵמָּה כְתוּבִים עַל סֵפֶר דִּבְרֵי הַיָּמִים לְמַלְכֵי יְהוּדָה.

ל. וּמִלְחָמָה הָיְתָה בֵין רְחַבְעָם וּבֵין יָרׇבְעָם כׇּל הַיָּמִים.

לא. וַיִּשְׁכַּב רְחַבְעָם עִם אֲבֹתָיו וַיִּקָּבֵר עִם אֲבֹתָיו בְּעִיר דָּוִד וְשֵׁם אִמּוֹ נַעֲמָה הָעַמֹּנִית

     וַיִּמְלֹךְ אֲבִיָּם בְּנוֹ תַּחְתָּיו.

1. בפסוק כ"ב, הכתוב מעריך את המצב הרוחני בימי רחבעם, במילים אלו:

 ״וַיַּעַשׂ יְהוּדָה הָרַע בְּעֵינֵי ה׳״.

* מה אפשר ללמוד מכך שמוזכר שם הממלכה ולא שמו של המלך בתיאור המצב הרוחני של העם?
* מה אפשר ללמוד על מקומו של המלך ועל השפעתו על מצב העם?
1. בפסוקים כ"ה–כ"ח, מתואר מסע שישק מלך מצרים, שעלה להילחם בממלכת יהודה.

על מסע זה ידוע לנו גם ממקורות חיצוניים. למרות שהכתוב מתאר את הפגיעה של שישק מלך מצרים בממלכת יהודה ובעיקר בירושלים ובמקדש, ידוע שמסע זה היה פגיעה צבאית, מדינית וכלכלית חמורה הן לממלכת יהודה והן לממלכת ישראל.

* לפי **התיאור בפרק י"ד**, האם מוזכרת הסיבה לכך ששישק מלך מצרים עלה על ירושלים בימי רחבעם? אם כן, מהי?
* לפי **התיאור בפרק י״ד,** מה יכולה להיות הסיבה לכך ששישק מלך מצרים עלה על ירושלים בימי רחבעם?

בחרו את התשובה הנכונה:

כתוב במפורש ששישק עלה על ירושלים כעונש על חטאי רחבעם.

סיפור שישק מופיע מיד לאחר חטאי רחבעם, ייתכן שזהו עונש על מעשיו.

רחבעם ניסה לפגוע במצרים ולכן שישק פגע בו בחזרה.

1. לפי המתואר בפסוקים כיצד השפיע מסע שישק על ממלכת יהודה?
2. מהו הקשר בין אזהרת ה' לשלמה, עם סיום בניית המקדש בפרק ט', ו־ז', לבין בואו של שישק מלך מצרים ליהודה?